Aleksander Tammert seenior

Aleksander Tammert (28. aprill 1947 Tapa – 27. oktoober 2006 Tallinn) oli Eesti kergejõustiklane ja kergejõustikutreener. Ta on olnud ka Gerd Kanteri treener.

Ta õppis Tartu Riiklikus Ülikoolis kehakultuuri Valter Kalami juhendamisel. 

Aleksander Tammert oli kuulitõukes Eesti esimene 18 meetri ületaja, viiekordne Eesti meister (1968, 1970, 1971, 1973, 1974) ning 1966. aasta Euroopa juunioride meister kuulitõukes.

México olümpiahooajal 1968 tuli ta Nõukogude Liidu meistrivõistlustel teiseks tulemusega 18.18.

Ta on tulnud neli korda Nõukogude Liidu maaspordiühingute meistriks. 

Samuti võistles ta tõstmises (Eesti meistrivõistlustelt 2 pronksi) ja jõutõstmises (muuhulgas Eesti absoluutne rekord jõutõmbes 282,5 kg).

Isiklikud rekordid
 kuulitõukes 19.41 (1976) 
 kettaheites 54.98 (1977) 
 vasaraheites 51.66 (1976)

4. novembril 2006 maeti ta Väike-Maarja kalmistule.

Isiklikku
Kettaheitja Aleksander Tammert (juunior) on tema poeg.

Kategooria:Eesti kergejõustiklased
Kategooria:Eesti kergejõustikutreenerid
Kategooria:Eesti kuulitõukajad
Kategooria:Eesti tõstjad
Kategooria:Eesti jõutõstjad
Kategooria:Väike-Maarja uuele kalmistule maetud
Kategooria:Sündinud 1947
Kategooria:Surnud 2006